
საქართველოს მთავრობის 

განკარგულება №992

2013 წლის 30 ივლისი

ქ. თბილისი

შპს „აჭარ ენერჯი-2007“-ის სასარგებლო წიაღისეულის მოპოვების ლიცენზიისაგან გათავისუფლების თაობაზე

1. „სასარგებლო წიაღისეულის მოპოვების ლიცენზიის გაცემის წესისა და პირობების შესახებ დებულების დამტკი​ცების თაობაზე“ საქართველოს მთავ​რობის 2005 წლის 11 აგ​ვისტოს №136 დადგენილებით დამტკი​ცე​ბული დებულების 74 მუხლის საფუძველზე, შპს „აჭარ ენერჯი - 2007“ (ს/კ 245 591 426) გათავისუფლდეს სასარგებლო წიაღისეულის მო​პო​ვების ლიცენზიისაგან სამი თვის ვადით და ხელვაჩაურის მუნიციპალიტეტში, სოფ. აჭარისწყლის მიმდებარე ტერიტორიაზე მდ. ჭოროხისა და მდ. აჭარისწყლის შესართავთან, განახორ​ცი​ე​ლოს 200 000 (ორასი ათასი) მ3 სასარგებლო წიაღისეულის (ქვიშა-ხრეში) მოპოვება შემდეგ X და Y კო​​ორ​დინა​ტების საზღვრებში:
[image: image1.emf]#

X Y

1 725884 4602806

2 726023 4602855

3 726138 4602844

4 726299 4602792

5 726409 4602749

6 726430 4602657

7 726186 4602707

8 725963 4602744

1 726505 4602516

2 726694 4602498

3 726825 4601975

4 726757 4601956

5 726545 4602209

6 726532 4602355

WGS 1984

II ubani

S = 5,555 

ha

IV ubani

S = 9,63 

ha


2. შპს „აჭარ ენერჯი - 2007“- მა უზრუნველყოს საქართველოს გარემოსა და ბუნებრივი რესურსების დაცვის სამინისტროს სსიპ - გარემოს ეროვნული სააგენტოს შესაბამისი დასკვნით (გეოსაინფორმაციო პაკეტი) განსაზ​ღვრული პირობების შესრულება.
3. შპს „აჭარ ენერჯი - 2007“ ვალდებულია, მოპოვებული 200 000 მ3 სასარგებლო წიაღისეულიდან 100 000 მ3 გამოიყენოს მხოლოდ სამშენებლო პროექტით (ჰიდროელექტროსადგურების მშენებლობა) გათვალისწინებული მიზნებისათვის, ხოლო 100 000 მ3 - გამოიტანოს წიაღის მოპოვების ტერიტორიიდან და შავი ზღვის სანაპირო ზოლის ნაპირდაცვითი ღონისძიებების უზრუნველსაყოფად ჩაყაროს შემდეგ X-715542 და Y-4610716 კოორდინატების ფარგლებში. 
4. შპს „აჭარ ენერჯი - 2007“- მა უზრუნველყოს საქართველოს სახელმწიფო ბიუჯეტში 15 000 (თხუთმეტი ათასი) ლარის გა​დახ​​და ერთი თვის ვადაში.

5. შპს „აჭარ ენერჯი - 2007“- მა სასარგებლო წიაღისეულის მოპოვების ვადის გასვლიდან ორი კვირის ვადაში შესაბამის ორგანოში წარადგინოს ინფორმაცია მოპოვებული რესურსის რაოდენობის შესახებ.
6. შპს „აჭარ ენერჯი - 2007“- ის მიერ, ლიცენზიისგან გათავისუფლების საფუძველზე მოპოვებული, სასარგებლო წიაღისეულის მიზნობრივად გამოყენების ზედამხედველობა განახორციელოს საქართველოს გარემოსა და ბუნებრივი რესურსების დაცვის სამინისტროს სახელმწიფო საქვეუწყებო დაწესებულებამ - გარემოსდაცვითი ზედამხედველობის დეპარტამენტმა.

